**Príloha č. 1: Opis predmetu Obchodnej verejnej súťaže a jeho špecifikácia**

(Príloha č. 1 Výzvy na Obchodnú verejnú súťaž je zároveň Prílohou č. 1 zmluvy)

**Obchodná verejná súťaž:** Dodávka zemného plynu

**Obstarávateľ (vyhlasovateľ súťaže):** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu Obchodnej verejnej súťaže a jeho špecifikácia**

Predmetom súťaže je dodávka zemného plynu a zabezpečenie jeho prepravy do odberných miest vyhlasovateľa a to v množstve a čase podľa potrieb vyhlasovateľa vrátane prevzatia zodpovednosti dodávateľa za odchýlku.

Úspešný navrhovateľ ako zmluvný dodávateľ zemného plynu zároveň zabezpečí u prevádzkovateľa distribučnej sústavy pre odberné miesta vyhlasovateľa súťaže distribučné služby v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do sústavy poskytovateľa distribučných služieb. Poplatky spojené s distribúciou zemného plynu a službami s tým spojenými a tiež ostatné štátom regulované poplatky budú následne odberateľovi fakturované v súlade s platnou právnou úpravou.

Špecifikácia odberných miest vyhlasovateľa súťaže je uvedená v nasledovnej tabuľke č. 1.

*Tabuľka č. 1: Špecifikácia odberných miest*

|  |  |  |  |  |
| --- | --- | --- | --- | --- |
| **Označenie OM** | **Číslo OM** | **POD kód OM** | **Názov OM** | **Adresa** |
| OM1 | 4101456706 | SKSPPDIS000530022059 | pracovisko Košická (Dopravný podnik mesta Žiliny s.r.o.) | ul. Košická 2, Žilina |
| OM2 | 4101456798 | SKSPPDIS000530021331 | pracovisko Kvačalova (Dopravný podnik mesta Žiliny s.r.o.) | ul. Kvačalova 2, Žilina |

Špecifikácia odberných miest:

**OM1 pracovisko Košická**

Jedná sa o dodávku zemného plynu pre vykurovanie, priamy ohrev plynovými žiaričmi a ohrev TÚV v objekte – hala údržby A-BUS; vykurovanie a ohrev TÚV v objekte – bytový dom Košická ulica. Prehľad spotreby zemného plynu za OM1 pracovisko Košická podľa jednotlivých rokov je uvedený v tabuľke č. 2.

*Tabuľka č. 2: Prehľad spotreby zemného plynu za OM1 pracovisko Košická*

|  |  |  |  |  |  |  |
| --- | --- | --- | --- | --- | --- | --- |
| **spotreba v kWh** | **2017** | **2018** | **2019** | **2020** | **2021** | **2022** |
| január | 330 180 | 261 165 | 327 818 | 281 883 | 277 959 | 260 832 |
| február | 224 209 | 274 583 | 223 096 | 216 969 | 239 465 | 193 564 |
| marec | 176 105 | 237 726 | 178 271 | 197 064 | 206 855 | 178 842 |
| apríl | 137 155 | 70 608 | 96 133 | 99 093 | 149 729 | 136 253 |
| máj | 63 613 | 39 355 | 91 771 | 78 275 | 74 401 | 45 281 |
| jún | 27 642 | 19 927 | 21 214 | 37 692 | 14 221 | 22 323 |
| júl | 21 061 | 19 564 | 20 073 | 20 551 | 13 626 | 18 494 |
| august | 20 144 | 18 978 | 18 199 | 19 246 | 23 887 | 18 201 |
| september | 50 371 | 48 611 | 48 547 | 37 834 | 60 386 | 42 766 |
| október | 135 308 | 99 110 | 110 392 | 136 818 | 118 362 | - |
| november | 212 611 | 168 757 | 156 684 | 197 807 | 169 136 | - |
| december | 262 550 | 272 489 | 230 404 | 231 017 | 266 520 | - |
| **spolu** | **1 160 949** | **1 530 873** | **1 522 602** | **1 554 249** | **1 614 547** | **-** |

Predpokladané množstvo odobratého zemného plynu pre odberné miesto **OM1 Košická** na zmluvné obdobie od 01.01.2023 06:00:00 hod. do 01.07.2023 06:00:00 hod. je: **930,53 MWh.** Na vyššie uvedené zmluvné obdobie je plánované denné maximálne množstvo (DMM) zemného plynu pre OM1 Košická na úrovni 1 500 m3.

V rámci zmluvného obdobia vyhlasovateľ súťaže predpokladá odber zemného plynu podľa jednotlivých mesiacov v nasledovných množstvách:

Január: 295,80 MWh

Február: 235,66 MWh

Marec: 199,24 MWh

Apríl: 110,54 MWh

Máj: 65,45 MWh

Jún: 23,84 MWh

**OM2 pracovisko Kvačalova**

Jedná sa o dodávku zemného plynu len pre vykurovanie v objektoch areálu Dopravného podniku mesta Žiliny s.r.o., ul. Kvačalova č. 2. Od roku 2023 bude na ohrev TUV využívaná elektrická energia. Odberné miesto a meranie spotreby plynu sa nachádza na ul. Kvačalova oproti administratívnej budove – regulačná stanica plynu s kotolňou. Prehľad spotreby zemného plynu za OM2 pracovisko Kvačalova podľa jednotlivých rokov je uvedený v tabuľke č. 3.

*Tabuľka č. 3: Prehľad spotreby zemného plynu za OM2 pracovisko Kvačalova*

|  |  |  |  |  |  |  |
| --- | --- | --- | --- | --- | --- | --- |
| **spotreba v kWh** | **2017** | **2018** | **2019** | **2020** | **2021** | **2022** |
| január | 403 086 | 250 090 | 326 261 | 277 298 | 271 256 | 275 600 |
| február | 229 186 | 280 108 | 222 118 | 202 755 | 238 539 | 217 706 |
| marec | 177 070 | 238 949 | 177 570 | 197 054 | 226 523 | 221 699 |
| apríl | 152 372 | 80 029 | 110 457 | 147 140 | 168 877 | 166 229 |
| máj | 70 335 | 44 497 | 112 044 | 118 996 | 95 380 | 49 600 |
| jún | 32 880 | 28 703 | 35 930 | 54 670 | 32 139 | 30 410 |
| júl | 32 180 | 28 598 | 38 044 | 34 155 | 31 327 | 12 676 |
| august | 33 627 | 27 470 | 36 891 | 32 504 | 34 152 | 0 |
| september | 63 487 | 41 918 | 61 466 | 42 954 | 49 664 | 12 468 |
| október | 132 627 | 119 762 | 135 107 | 131 908 | 135 632 | - |
| november | 200 112 | 176 228 | 149 315 | 185 815 | 185 591 | - |
| december | 255 327 | 262 129 | 232 801 | 220 886 | 271 209 | - |
| **spolu** | **1 782 289** | **1 578 481** | **1 638 004** | **1 646 135** | **1 740 289** | **-** |

Predpokladané množstvo odobratého zemného plynu pre odberné miesto **OM2 Kvačalova** na zmluvné obdobie od 01.01.2023 06:00:00 hod. do 01.07.2023 06:00:00 hod. je: **814,47 MWh.** Na vyššie uvedené zmluvné obdobie je plánované denné maximálne množstvo (DMM) zemného plynu pre OM1 Košická na úrovni 1 500 m3.

V rámci zmluvného obdobia vyhlasovateľ súťaže predpokladá odber zemného plynu podľa jednotlivých mesiacov v nasledovných množstvách:

Január: 255,10 MWh

Február: 197,06 MWh

Marec: 181,48 MWh

Apríl: 124,02 MWh

Máj: 56,81 MWh

Jún: 0,00 MWh

-Predpokladané množstvo odobratého zemného plynu pre obidve odberné miesta spolu za vyššie uvedené zmluvné obdobie je: **1745,00 MWh**.

-S jedným navrhovateľom, ktorého návrh bude vyhodnotený ako úspešný a bude prijatý, vyhlasovateľ uzatvorí na predmet súťaže zmluvu na vyššie uvedené zmluvné obdobie.

-V prípade zmeny dodávateľa v súvislosti s týmto obstarávaním úspešný navrhovateľ si nebude účtovať žiadne zriaďovacie, aktivačné, deaktivačné, či iné poplatky v súvislosti so zmenou dodávateľa.

-O dodávateľa je požadované prevzatie **zodpovednosti za odchýlku odberu** od celkového objednaného množstva zemného plynu a to v rozmedzí **min. ± 10%**.

-Meranie spotreby zemného plynu je pre každé odberné miesto osobitné (plynomer). Zo strany vyhlasovateľa súťaže sú požadované pravidelné odpočty zemného plynu z plynomerov (nie odhady) a to v intervaloch podľa fakturácie, t.j. mesačne.

-Vyhodnotenie skutočne odobratého množstva plynu bude vykonané súčtom odberov OM1 a OM2 k poslednému dňu zmluvného obdobia, t.j. k 01.07.2023.

-Pre každé odberné miesto je požadovaná mesačná vyúčtovacia faktúra doručená odberateľovi v listinnej forme a tiež v elektronickej forme, vyhotovená vo formáte pdf. Fakturačným obdobím sa rozumie obdobie od prvého do posledného dňa (vrátane) každého kalendárneho mesiaca. Splatnosť faktúr je požadovaná do 30 kalendárnych dní odo dňa preukázateľného odoslania faktúry na adresu sídla odberateľa. Faktúra musí obsahovať popri iných zákonom stanovených náležitostí údaje o cene za dodávku plynu za sledované obdobie a to v štruktúre: cena za služby obchodníka, cena za prepravu plynu, poplatky účtované ÚRSO (za distribúciu zemného plynu...), výška DPH a výška spotrebnej dane. Vo faktúre musí byť k dispozícii údaj o skutočnej spotrebe zemného plynu a počiatočný/konečný stav plynomeru konkrétneho odberného miesta.

-Preddavok sa stanovuje na mesiac, ktorý nasleduje po mesiaci, v ktorom bola vyúčtovacia faktúra vystavená. Podkladom pre zaplatenie sú údaje o preddavku, uvedené na vyúčtovacej faktúre. Údaje o preddavku na prvé dva mesiace budú odberateľovi oznámené osobitne. Vyhlasovateľ súťaže ako odberateľ bude uhrádzať na mesačnú dodávku zemného plynu dodávateľovi preddavok vo výške 50 % predpokladanej ceny mesačnej dodávky plynu do obidvoch odberných miest uvedených v tabuľke č. 1.

**Navrhovateľ svojim podpisom potvrdzuje, že sa oboznámil s opisom a špecifikáciou predmetu Obchodnej verejnej súťaže, ako aj s podmienkami a požiadavkami vyhlasovateľa uvedenými v tejto prílohe a ktoré sa týkajú predmetu Obchodnej verejnej súťaže. Všetkým informáciám, požiadavkám a podmienkam, ktoré sú uvedené v tejto prílohe navrhovateľ porozumel, akceptuje ich a zaväzuje sa podľa nich predmet Obchodnej verejnej súťaže dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za navrhovateľa:**

**Vlastnoručný podpis osoby za navrhovateľa:**